cyanic-selkie/wikianc huggingface dataset:
Stop Drop and Roll!!!
Το "Stop, Drop and Roll!!!" είναι το ντεμπούτο άλμπουμ της αμερικάνικης ροκ μπάντας Foxboro Hot Tubs, ένα side project των Green Day. Tο άλμπουμ ήταν αρχικά διαθέσιμο δωρεάν σε ψηφιακή μορφή και κυκλοφόρησε αργότερα σε CD στις 20 Μαΐου 2008. Το ομώνυμο κομμάτι "Stop, Drop and Roll" συμπεριλήφθηκε στην αμερικάνικη κωμωδία "Σηκωτός για τη Συναυλία" το 2010.
Το άλμπουμ ηχογραφήθηκε ένα μήνα πριν αρχίσουν οι ηχογραφήσεις για το "21st Century Breakdown". Η αρχική κυκλοφορία περιείχε το κομμάτι "Highway 1", μαζί με άλλα 5 κομμάτια, και κάθε τραγούδι ξεκινούσε με ένα κομμάτι μιας ταινίας της δεκαετίας του '60 και του '70. Στις υπόλοιπες κυκλοφορίες το "Highway 1" αντικαταστάθηκε από το "Broadway" και τα κομμάτια από τις ταινίες αφαιρέθηκαν.
Παραπομπές
Κατηγορία:Δισκογραφία των Green Day Κατηγορία:Άλμπουμ του 2008
Άντονι Κίντις
O Άντονι Κίντις (Anthony Kiedis, 1 Νοεμβρίου 1962) είναι Αμερικανός τραγουδιστής και τραγουδοποιός.
Είναι γνωστός ως ο frontman των Red Hot Chili Peppers από την ίδρυσή τους, το 1983. Με το συγκρότημα έχει κερδίσει τρία βραβεία Γκράμι και το 2012 εισήχθη στο Rock and Roll Hall of Fame. To 2004 δημοσίευσε την αυτοβιογραφία του με τίτλο Scar Tissue, την οποία έγραψε μαζί με τον συγγραφέα Λάρι Σλόμαν.
Εκτός από την καριέρα του ως μουσικός, ο Κίντις έχει εμφανιστεί σε ταινίες και τηλεοπτικές σειρές με το ψευδώνυμο Cole Dammett.
Παραπομπές
Κατηγορία:Αμερικανοί τραγουδιστές Κατηγορία:Αμερικανοί τραγουδοποιοί Κατηγορία:Μουσικοί της εναλλακτικής ροκ Κατηγορία:Red Hot Chili Peppers Κατηγορία:Βραβευμένοι με Γκράμι Κατηγορία:Αμερικανοί αυτοβιογράφοι
2738 Βιρακότσα
Ο Βιρακότσα (Viracocha) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,386. Ανακαλύφθηκε το 1940 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Βουδαπέστης, και πήρε το όνομά του από τον ομώνυμο θεό των Ίνκα.
Εξωτερικοί σύνδεσμοι
Βιρακοχα
TRAPPIST-1g
Μάζα, ακτίνα, και θερμοκρασία
Ο TRAPPIST-1g είναι ένας μεγέθους Γης εξωπλανήτης, που σημαίνει ότι έχει μάζα και ακτίνα κοντά σε αυτή της Γης. Έχει θερμοκρασία ισορροπίας στους 198.6 K. Ο πλανήτης έχει μάζα 1,34 γήινες μάζες και ακτίνα 1,13 R☉, με αποτέλεσμα να εκτιμάται ότι η επιφανειακή βαρύτητα του είναι 10,3 m/s2 και η πυκνότητα του 5,13 g/cm3, και τα δύο παρόμοια με της Γης.
Μητρικό άστρο
Ο πλανήτης περιφέρεται γύρω από ένα (τύπου M) υπέρψυχρο νάνο αστέρ α με το όνομα TRAPPIST-1. Το άστρο έχει μάζα 0,08 M☉ και ακτίνα 0,11 R☉. Έχει θερμοκρασία 2550 K και έχει ηλικία τουλάχιστον  500 εκατομμυρίων ετών. Σε σύγκριση, ο Ήλιος είναι 4,6 δισεκατομμυρίων ετών και η θερμοκρασία του είναι 5778 Κ. Το αστέρι είναι πλούσιο σε μέταλλα, με μεταλλικότητα ([Fe/H]), 0,04, ή 109% της ηλιακής. Αυτό είναι ιδιαίτερα περίεργο για αστέρες χαμηλής μάζας κοντά στο όριο μεταξύ καφέ νάνου και με τήξη υδρογόνου καθώς αναμένεται να έχουν σημαντικά μικρότερη περιεκτικότητα σε μέταλλα από τον Ήλιο. Η φωτεινότητα (L☉) είναι 0,05% αυτής του Ήλιου.
Το αστέρι έχει φαινόμενο μέγεθος, ή το πόσο φωτεινό φαίνεται από την οπτική γωνία της Γης,  18,8, πολύ αμυδρό για να παρατηρηθεί  με γυμνό μάτι.
Τροχιά
Ο TRAPPIST-1g περιστρέφεται γύρω από το μητρικό του άστρο με τροχιακή περίοδο περίπου 12,353 μέρες και τροχιακή ακτίνα περίπου 0,0451 φορές αυτή της Γης (σε σύγκριση με την απόσταση του Ερμή από τον Ήλιο, η οποία είναι περίπου 0,38 AU). Αυτό είναι το εξωτερικό όριο της κατοικήσιμη ζώνης του TRAPPIST-1. Η τροχιά του μητρικού άστρου έχει εκκεντρότητα στο 0,003, πολύ μικρότερη από αυτή της Γης και παρόμοια με εκείνη του TRAPPIST-1e. Η τροχιά του κυμαίνεται περίπου στα 41.000 χιλιόμετρα (σε σύγκριση με περίπου 5 εκατ. χλμ. της Γης), κάνοντας μάλλον το κλίμα του πλανήτη πολύ σταθερό. Είναι σε τροχιακό συντονισμό 3:2 με τον TRAPPIST-1h και 3:4 με τον TRAPPIST-1f.
Διαθέσιμο νερό
Στις 31 Αυγούστου 2017, οι αστρονόμοι στο Διαστημικό Τηλεσκόπιο Hubble αναφέρθηκαν στα πρώτα στοιχεία για την πιθανή περιεκτικότητα σε νερό των εξωπλανητών του TRAPPIST-1.
Παχειά Ανάφης
Τα Παχειά είναι μικρή βραχονησίδα του νησιωτικού συμπλέγματος των Κυκλάδων. Είναι ακατοίκητη και βρίσκεται πολύ κοντά στο νότιο τμήμα του νησιού της Ανάφης. Διοικητικά ανήκει στον Δήμο Ανάφης. Σε κοντινή απόσταση, βρίσκονται οι βραχονησίδες Φτενά (δυτικά) και Μακρά (ανατολικά).
Εξωτερικοί σύνδεσμοι
Κατηγορία:Βραχονησίδες της Ανάφης
Κατάλογος ομοταξιών φυκών
thumb|400px|Φυλογενετικό δέντρο όπου αναδεικνύονται οι συγγένειες όλων των έμβιων όντων που φωτοσυνθέτουν. Οι οργανισμοί αυτοί ανήκουν στο βασίλειο των Φυτών (Plantae sensu lato) και στις υπερομάδες των Χρωμοκυψελιδωτών (Chromalveolata), των Ριζωτών (Rhizaria) και των Αυλακωτών (Excavata). Τα ενδοσυμβιωτικά επεισόδια (τέσσερα στο σύνολο τους) απεικονίζονται με διακεκομμένες γραμμές. Τα φύκη κατατάσσονται στις ακόλουθες ομοταξίες. Βάσει της συμβατικής ονοματολογίας των ταξινομικών βαθμίδων οι ομοταξίες (Classes) έχουν κατάληξη σε -φύκη (-phyceae).
Υποσημειώσεις
Κατηγορία:Φύκη
22 Μαρτίου
21 Μαρτίου | 22 Μαρτίου | 23 Μαρτίου
Η 22α Μαρτίου είναι η 81η ημέρα του έτους κατά το Γρηγοριανό ημερολόγιο (82η σε δίσεκτα έτη). Υπολείπονται 284 ημέρες.
Σημειώσεις - Παραπομπές
Κατηγορία:Ημέρες του έτους
Σκυθικός αμνός
thumb|Το μυθικό ζώο-φυτό σε αναπαράσταση του 19ου αιώνα Ο σκυθικός αμνός (λατινικά: Agnus scythicus) ή το φυτικό αρνί της Ταρταρίας (λατινικά: Planta Tartarica Barometz) ήταν μυθικό φυτό της κεντρικής Ασίας, πάνω στο οποίο έως και τα τέλη του 17ου αιώνα θεωρούνταν πως φύτρωναν αρνιά ως οι καρποί του. Τα αρνιά συνδέονταν με το φυτό μέσω του ομφάλιου λώρου τους και παράλληλα βοσκούσαν τη γη περιμετρικά του φυτού. Όταν δεν υπήρχε πλέον άλλη διαθέσιμη τροφή τριγύρω, το φυτό και τα αρνιά του πέθαιναν. Επρόκειτο για μια δοξασία η οποία είχε αποκτήσει ιδιαίτερο βάρος μετά από τις αναφορές του Αθανάσιου Κίρχερ, του Φράνσις Μπέικον και πολλών βοτανολόγων της εποχής, καθώς και είχε συμπεριληφθεί ως λήμμα βοτανολογίας στην πρώτη έκδοση της εγκυκλοπαίδειας του Ντενί Ντιντερό στα μέσα του 18ου αιώνα.
Ο μύθος στηρίζεται σε ένα πραγματικό φυτό, το Cibotium barometz (Κιβώτιον το Βαρομέτζειον ) το οποίο πρόκειται για φτέρη του γένους Cibotium. Ήταν επίσης γνωστό με διάφορα ονόματα όπως σκυθικό αρνί, ή μπόρομετς/μπάρομετς/μπόραμετς κατά το Ρωσικό баране́ц (μπαραμέτς, αρνί). Τα ριζώματα της φτέρης όταν καθαριστούν από τα φύλλα τους και αναποδογυριστούν μοιάζουν με τετράποδο ζώο με τα πόδια να είναι οι μισχοί της ρίζας.
Χαρακτηριστικά
Η κύρια σύγχρονη πηγή πληροφοριών για το μυθικό φυτό-ζώο είναι η αναλυτική μελέτη που συνέταξε ο Άγγλος φυσιοδίφης του 19ου αιώνα Χένρι Λη (Henry Lee), στην οποία συγκέντρωσε όλες τις προγενέστερες μαρτυρίες και ανέλυσε τα διάφορα καταγεγραμμένα στοιχεία.
Κάποιες από τις μαρτυρίες ανέφεραν πως το αρνί ήταν ο καρπός του δέντρου, και φύτρωνε μπροστά από τους καρπούς του φυτού που έμοιαζαν με αυτούς του πεπονιού, ενώ άλλες θεωρούσαν πως το ζώο ήταν αναπόσπαστο μέρος του φυτού και, μόλις αποκολλούνταν, πέθαινε. Κατά τα άλλα το αρνί ήταν σαν όλα τα υπόλοιπα κανονικά αρνιά με κόκκαλα, σάρκα, και μαλλί, και συνδέονταν με το φυτό μέσω ενός κοτσανιού, σαν ομφάλιος λώρος, με το κοτσάνι να είναι ευλίγιστο ώστε το αρνί να μπορεί να κινηθεί και να βοσκήσει τη γύρω από το φυτό γη. Εάν το αρνί καταναλώνονταν, είχε μια πολύ γλυκιά γεύση σαν μέλι.
Εξέλιξη του μύθου
Είναι πιθανό πως μέρος των στοιχείων που ευνόησαν την ανάπτυξη του μύθου προήλθαν από τις αναφορές του Ηροδότου κατά τον 5ο αιώνα π.Χ. ο οποίος κατέγραψε πως ο φαραώ της Αιγύπτου συνήθιζε να προσφέρει δώρα τα οποία ήταν διακοσμημένα με χρυσό και δέρματα από τα δέντρα, ως και κατά τα πρότυπα του μύθου του χρυσόμαλλου δέρατος. Ο ιστορικός Κτησίας του 4ου αιώνα π.Χ., ανήκε στην ομάδα των λογίων οι οποίοι συνόδεψαν τον Μέγα Αλέξανδρο κατά το Ινδικό μέρος της εκστρατείας του και ανέφερε πως ανακάλυψαν δέντρα τα οποία παρήγαγαν μαλλί.
Η πρώτη σαφής αναφορά η οποία έκανε λόγο για αρνί και φυτό, προήλθε από την Εβραϊκή παράδοση το 436 π.Χ., όπου το πλάσμα αυτό ονομαζόταν Γιεντούα, είχε μορφή αρνιού και φύτρωνε μέσα από τη γη ενώ ήταν συνδεδεμένο σε ένα κλωνάρι. Το ζώο μπορούσε να αποκτηθεί μόνο με την αποκοπή του από το κλωνάρι, και μόλις αποκόπτοταν πέθαινε και τα κόκκαλα του μπορούσαν να χρησιμοποιηθούν για την τέλεση λατρευτικών και προφητικών τελετουργιών. Μια εναλλακτική θεωρία αναφέρει το Φαντούα, το οποίο όμως αντί για αρνί είχε ανθρώπους ως καρπούς. Το φυτό αυτό ήταν επικίνδυνο και επιθετικό για όποιον πλησίαζε πολύ κοντά του, ωστόσο, όπως και στην εκδοχή με το αρνί, πέθαινε επίσης μόλις αποκόπτονταν από το κυρίως φυτό.
Ο Φραγκισκανός μοναχός του 14ου αιώνα Οδώριχος της Πορδενόνης (Odorico da Pordenone) όταν άκουσε για πρώτη φορά την ιστορία με το φυτό που φύτρωνε αρνιά, συνέκρινε την ιστορία με μια παρόμοια δοξασία που υπήρχε στην Ιρλανδία και Βρετανικές Νήσους, όπου στις ακτές της Ιρλανδικής θάλασσας υπήρχαν δέντρα των οποίων οι καρποί έμοιαζαν με κολοκύθια, και οι οποίοι όταν έπεφταν στη θάλασσα γίνονταν πουλιά τα οποία ονομάζονταν Μπέρνακλ (Bernacle). Κατά την δοξασία αυτή τα δέντρα αυτά βρίσκονταν κοντά στις νήσους των Ορκάδων, και τα πουλιά στα οποία μετατρέπονταν οι καρποί ήταν χήνες. Έτσι το άκουσμα για ένα φυτό πάνω στο οποίο φυτρώνουν αρνιά ήρθε ως μια επιπλέον ενίσχυση της δοξασίας σχετικά με τις χήνες.
Ο Άγγλος περιηγητής του 14ου αιώνα Τζον Μάντεβιλ (John Mandeville) εισήγαγε τον μύθο του αρνιού στην Αγγλική βασιλική αυλή, ενώ οι Γερμανοί συγγραφείς Σιγισμούνδος του Χέρμπερσταϊν (Sigismund von Herberstein) και Ένγκελμπερτ Κάεμφερ (Engelbert Kaempfer) του 16ου και 17ου αιώνα αντίστοιχα, συμμετείχαν σε εξερευνήσεις με σκοπό την ανακάλυψη και μέλετη του φυτού, με τα συμπεράσματα τους να είναι πως πολύ πιθανώς επρόκειτο για μύθο.
Κατά τον 19ο αιώνα ο Ολλανδός κινεζολόγος Γκούσταβ Σλέγκελ (Gustaaf Schlegel) ανέφερε ακόμα μια πιθανή ερμηνεία του μύθου, αναφέροντας την ύπαρξη κινεζικού μύθου με την ονομασία Σούι-γιάνγκ (αρνιά του νερού) ως την αρχική έμπνευση για τον σκυθικό αμνό. Όπως και με τον σκυθικό αμνό, το αρνί του νερού θεωρούνταν πως ήταν και φυτό και ζώο και θεωρούνταν πως βρισκόταν κοντά στην Περσία, ενώ το μαλλί από το αρνί μπορούσε να χρησιμοποιηθεί για την παραγωγή ρουχισμού και καλυμάτων κεφαλής.
Πηγές
Κατηγορία:Μυθολογίες της Ευρώπης
Ευρωπαϊκό πρωτάθλημα ποδοσφαίρου σάλας
Το Ευρωπαϊκό πρωτάθλημα ποδοσφαίρου σάλας (Ευρωπαϊκό πρωτάθλημα ποδοσφαίρισης) της UEFA είναι σημαντική διοργάνωση του ποδοσφαίρου σάλας των ανδρών που διεξάγεται υπό την αιγίδα της ευρωπαϊκής ποδοσφαιρικής ομοσπονδίας. Στην πιο πρόσφατη διοργάνωση, που διεξήχθη από τις 19 ως τις 30 Ιανουαρίου 2010 στην Ουγγαρία, τον τίτλο κατέκτησε η Ισπανία για πέμπτη φορά στην ιστορία της, επικρατώντας στο Ντέμπρετσεν της ομάδας της Πορτογαλίας, με 4-2. Την τρίτη θέση κατέλαβε η Τσεχία, νικώντας το Αζερμπαϊτζάν με 5-3.
All-time table
As 2018
Εξωτερικοί σύνδεσμοι
Κατηγορία:Διεθνείς διοργανώσεις ποδοσφαίρου σάλας Κατηγορία:Διεθνείς αθλητικές διοργανώσεις της Ευρώπης
Κοκκαλάς (ψάρι)
Ο κοκκαλάς ή γκριζοκεντρόνι (επιστημονική ονομασία Squalus blainville) είναι ένα σκυλόψαρο, μέλος της οικογένειας των Σκιτελλίδων. Απαντάνται σε ρηχά νερά πάνω από την ηπειρωτική υφαλοκρηπίδα, στη Μεσόγειο και τον Ατλαντικό, σε βάθος μέχρι 800 μέτρων. Φτάνει σε μήκος το ένα μέτρο, αν και συνήθως έχει μήκος περίπου 60 εκατοστά.
Τρέφεται με οστεϊχθύς και καρκινοειδή. Σχηματίζει κοπάδια. Είναι ωοζωοτόκο είδος, γεννώντας κάθε φορά 3 με 4 μικρά.
Πηγές
Κατηγορία:Σκυτελλόμορφα Κατηγορία:Καρχαρίες Κατηγορία:Ψάρια ελληνικών θαλασσών
2739 Ταγκουαθίπα
Ο Ταγκουαθίπα (Taguacipa) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1952 από τον Αμερικανό αστρονόμο Τζόζεφ Μπρέιντυ, που παρατηρούσε από το Αστεροσκοπείο του όρους Γουίλσον, και πήρε το όνομά του από τον ομώνυμο θεό των Ίνκα.
Φυσικά χαρακτηριστικά
Η μέση διάμετρος του Ταγκουαθίπα εκτιμάται σε 11,3 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,073 ± 0,022.
Εξωτερικοί σύνδεσμοι
Ταγκουαθιπα
2024
Η τρέχουσα σελίδα αφορά το έτος 2024 κατά το Γρηγοριανό ημερολόγιο
Το 2024 (MMXXIV) είναι δίσεκτο έτος και θα αρχίσει την Δευτέρα κατά το Γρηγοριανό ημερολόγιο, το 2024ο έτος της ονομασίας Κοινή Εποχή (CE) και Anno Domini (AD), το 24ο έτος της 3ης χιλιετίας, το 24ο έτος του 21ου αιώνα, και το 5ο έτος της δεκαετίας του 2020.
Τα Ηνωμένα Έθνη έχουν κηρύξει το 2024 ως το Διεθνές Έτος Καμηλοειδών.
Γεγονότα
Αναλυτικότερα κάθε μήνα
Θάνατοι
Αναλυτικότερα κάθε μήνα
Παραπομπές
Κατηγορία:21ος αιώνας Κατηγορία:Έτη
Περιγραφική στατιστική
Η περιγραφική στατιστική (descriptive statistics) ασχολείται με τη συνοπτική και αποτελεσματική παρουσίαση των δεδομένων μιας στατιστικής έρευνας.
Αποτελεί το δεύτερο στόχο του συνόλου των αρχών και μεθοδολογιών της επιστήμης της στατιστικής που σημειώνουμε ότι είναι κατά σειρά:
Παράδειγμα:
Ο Διευθυντής ενός σχολείου εξετάζοντας ένα δείγμα 100 απουσιών των μαθητών από το σύνολο των απουσιών ενός τετραμήνου αναφέρει στο σύλλογο των καθηγητών ότι 20 από τις 100 απουσίες είναι αδικαιολόγητες, τότε απλώς περιγράφει αυτό που παρατήρησε (περιγραφική στατιστική).
Αν όμως αναφέρει ότι το 20% των απουσιών είναι αδικαιολόγητες, τότε συμπεραίνει ότι το ποσοστό των απουσιών όλων των μαθητών του σχολείου είναι (περίπου) το ίδιο με αυτό του δείγματος. Προβαίνει δηλαδή σε μια επαγωγή από το δείγμα στον πληθυσμό (επαγωγική στατιστική).
Η περιγραφική στατιστική (descriptive statistics), στο στοιχειώδες αρχικό της επίπεδο της παρουσίασης των στατιστικών δεδομένων, περιλαμβάνει
τα μέτρα θέσης: Μέση τιμή ή αριθμητικός μέσος, σταθμικός μέσος, διάμεσος, επικρατούσα τιμή) και
τα μέτρα διασποράς: Εύρος R, Ενδοτεταρτημοριακό Εύρος Q, Διακύμανση s2, Τυπική απόκλιση s και τον συντελεστή μεταβλητότητας CV (ως μέτρο σχετικής διασποράς).
Πηγές
Κατηγορία:Στατιστική
Σίτο Ριέρα
Ο Λορένθο "Σίτο" Ριέρα Ορτέγα (ισπανικά: Llorenç "Sito" Riera Ortega) είναι Ισπανός ποδοσφαιριστής, γεννημένος στην πόλη Μανακόρ στις 15 Ιανουαρίου 1987.
Ο Σίτο Ριέρα ξεκίνησε το ποδόσφαιρο από τα τμήματα υποδομής της Μπαρτσελόνα, στη δεύτερη ομάδα της οποίας αγωνίστηκε για 2 χρόνια (2005-2007) όπου μέτρησε 64 συμμετοχές και σημείωσε 15 γκολ. Την περίοδο 2007-2008 αγωνίστηκε στην δεύτερη ομάδα της Εσπανιόλ όπου σε 29 συμμετοχές χωρίς όμως να καταφέρει να βρει τον δρόμο προς τα δίχτυα. Την περίοδο 2008-2009 φόρεσε ως δανεικός την φανέλα του Πανθρακικού πραγματοποιώντας αξιοπρόσεκτες εμφανίσεις και σημειώνοντας 5 γκολ σε 28 συμμετοχές. Στις 8 Ιουλίου 2009 υπέγραψε συμβόλαιο 3 χρόνων με τον Πανιώνιο, στον οποίο αγωνίστηκε με επιτυχία τις σεζόν 2009 ως 2011 επιτυγχάνοντας να αναδειχτεί ως ένας από τους πολυτιμότερους παίκτες του συλλόγου. Στις 14 Δεκεμβρίου 2011 έλυσε το συμβόλαιό του κοινή συνεναίσει και μετά από μικρό χρονικό διάστημα υπέγραψε συμβόλαιο συνεργασίας με την ουκρανική Τσερνομόρετς Οδησσού.
Προσωπική ζωή
Ο αδελφός του, Άλμπερτ Ριέρα, είναι διεθνής με την εθνική ομάδα της Ισπανίας έχει αγωνιστεί στον αγγλικό σύλλογο Λίβερπουλ και την σεζόν 2010-2011 αγωνίστηκε στον Ολυμπιακό.
Εξωτερικοί σύνδεσμοι
Κατηγορία:Επιθετικοί ποδοσφαιριστές Κατηγορία:Ισπανοί ποδοσφαιριστές Κατηγορία:Ποδοσφαιριστές Πανθρακικού Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΦΚ Τσερνομόρετς Οδησσού Κατηγορία:Ποδοσφαιριστές ΡΚΝ Εσπανιόλ Κατηγορία:Ποδοσφαιριστές Μπαρτσελόνα Β Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Σλασκ Βρότσλαβ Κατηγορία:Ξένοι ποδοσφαιριστές στην Ελλάδα Κατηγορία:Ισπανοί ποδοσφαιριστές στο εξωτερικό Κατηγορία:Ποδοσφαιριστές Ένωσις Νέων Παραλιμνίου Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Ποδοσφαιριστές Πρέμιερ Λιγκ Καζακστάν Κατηγορία:Ξένοι ποδοσφαιριστές στην Πολωνία
Χανς Φάσναχτ
Ο Χανς Φάσναχτ (Hans Fassnacht, 28 Νοεμβρίου 1950) είναι πρώην Γερμανός κολυμβητής.
Παραπομπές
Κατηγορία:Γερμανοί αθλητές της κολύμβησης
Έγκλημα στη Σρι Λάνκα
Το έγκλημα στη Σρι Λάνκα υπάρχει σε διάφορες μορφές και χωρίζεται σε δύο ευρείες ταξινομήσεις: τα σοβαρά εγκλήματα (αυτά που είναι ποινικά διώξιμα) και δευτερεύοντα εγκλήματα (αυτά που δεν είναι). Μπορούν να γίνουν εξαιρέσεις για εγκληματικές ευθύνες για λόγους βίας, παραφροσύνης, δηλητηρίασης, αναγκαιότητας και ιδιωτικής αυτοάμυνας. Η τιμωρία για το έγκλημα περιλαμβάνει πολλές επιλογές: κοινωνική εργασία, πρόστιμο, κατάσχεση περιουσίας, φυλάκιση, αναστολή ποινής, μαστίγωμα και θανατική ποινή η οποία ενώ είναι διαθέσιμη στη χώρα, ωστόσο δεν έχουν πραγματοποιηθεί εκτελέσεις από το 1976.
Εγκλήματα κατά γυναικών και παιδιών
Η Σρι Λάνκα συμμετέχει στη βιομηχανία της πορνείας και οι περισσότεροι πελάτες αυτού του εμπορίου στη χώρα είναι ξένοι ταξιδιώτες. Ωστόσο, οι περισσότερες πράξεις που σχετίζονται με την πορνεία, όπως η εμπορία οικών ανοχής και η προμήθεια ιερόδουλων είναι παράνομες. Η πορνεία δεν έχει γίνει τόσο σοβαρό ζήτημα στη Σρι Λάνκα σε σύγκριση με την κατάσταση σε ορισμένες γειτονικές χώρες.
Η εμπορία παιδιών είναι ένα πρόβλημα στη Σρι Λάνκα. Τα περισσότερα παιδιά που διακινούνται αντιμετωπίζονται άδικα, απρόθυμα και απάνθρωπα και μετατρέπονται σε ηθοποιούς της πορνογραφικής βιομηχανίας ή σεξουαλικούς σκλάβους.
Βασιλική Ολλανδική Ποδοσφαιρική Ομοσπονδία
Η Βασιλική Ολλανδική Ποδοσφαιρική Ομοσπονδία (ολλανδικά: Koninklijke Nederlandse Voetbal Bond, σε ακρώνυμα KNVB) είναι ο ανώτατος ποδοσφαιρικός οργανισμός διοίκησης του ολλανδικού ποδοσφαίρου. Χειρίζεται όλες τις κατηγορίες, το κύπελλο, καθώς και την Εθνική Ολλανδίας.
Έγκλημα στη Σρι Λάνκα
Διαφθορά
Η διαφθορά είναι διαδεδομένη στη Σρι Λάνκα και αναφέρεται ως «μια από τα πιο διεφθαρμένες χώρες στον κόσμο» από το ινστιτούτο Lanka Standard, Υπήρξαν περιπτώσεις κατά τις οποίες οι αστυνομικοί ελάμβαναν δωροδοκίες από παραβάτες που επιθυμούσαν να μην διωχθούν ποινικά. Η κυβέρνηση έχει καταβάλει προσπάθειες για τον περιορισμό της διαφθοράς στη χώρα και μια χούφτα διεφθαρμένων ατόμων συνελήφθησαν και κατηγορήθηκαν.
Βασιλική Ολλανδική Ποδοσφαιρική Ομοσπονδία
Η Ολλανδική Ποδοσφαιρική Ομοσπονδία ιδρύθηκε στις 8 Δεκεμβρίου 1889, ενώ ήταν ένα από τα ιδρυτικά μέλη της FIFA το 1904. Το 1954 εντάχτηκε στην UEFA.
Έγκλημα στη Σρι Λάνκα
Διαφθορά
Η διαφθορά θεωρείται ένα μεγάλο βάρος για την κυβέρνηση της Σρι Λάνκα. Ωστόσο, η διαφθορά δεν φαίνεται να είναι αρκετά σημαντική για να δημιουργήσει πρόβλημα με τις ξένες επενδύσεις, αν και θεωρείται ως επίμονο ζήτημα σχετικά με τον εκτελωνισμό και το λαθρεμπόριο ορισμένων καταναλωτικών προϊόντων.
Βασιλική Ολλανδική Ποδοσφαιρική Ομοσπονδία
Εξωτερικοί σύνδεσμοι
Ολλανδια Κατηγορία:Ποδόσφαιρο στην Ολλανδία
Έγκλημα στη Σρι Λάνκα
Έρευνα
Το εγκληματολογικό τμήμα του κάθε αστυνομικού τμήματος της Σρι Λάνκα έχει πολλά υποτμήματα. Η πρωταρχική του αποστολή είναι να προστατεύει από κάθε είδους εγκλήματα που διαπράτονται στη χώρα. Κάνει κατάλληλο συντονισμό με πολιτικές και στρατιωτικές υπηρεσίες, συλλαμβάνει εγκληματίες και λαμβάνει τις κατάλληλες νομικές ενέργειες μετά τη διάπραξη του εγκλήματος. Το τμήμα διαθέτει επίσης την Αστυνομική Διεύθυνση Ανθρωπίνων Δικαιωμάτων, η οποία ιδρύθηκε το 2002 με εντολή να εξετάζει και να αποτρέπει παραβιάσεις των ανθρωπίνων δικαιωμάτων με τις οποίες ενδέχεται να κατηγορηθούν οι αξιωματικοί τους κατά τη διάρκεια της υπηρεσίας τους.
Παραπομπές
Κατηγορία:Σρι Λάνκα Σρι Λανκα
Αρχιτεκτόνημα από χαρτί
Με τον όρο Αρχιτεκτόνημα από χαρτί (origamic architecture) αναφερόμαστε στην τρισδιάστατη αναπαραγωγή αρχιτεκτονικών σχεδίων ή αντικειμένων, χρησιμοποιώντας χαρτί ή πιο συχνά λεπτό χαρτόνι, το οποίο κόβεται και διπλώνεται κατάλληλα.
Ιστορία
Δημιουργός του αρχιτεκτονήματος από χαρτί είναι ο αρχιτέκτονας Masahiro Chatani (*1939, Hiroshima). Η μαθήτριά του, η Keiko Nakazawa σχεδιάζει κυρίως κάρτες με θέματα ζώων και λουλουδιών. Από τους δυο τους πολλά βιβλία έχουν εκδοθεί. Η Ολλανδέζα Ingrid Siliakus είναι γνωστή για τα σχέδια κτιρίων της και για το βιβλίο της Papierarchitectuur, van gebouw tot kaart (αρχιτεκτόνημα από χαρτί, από κτίριο σε κάρτα).
Άλλα ονόματα
Το πιο γνωστό όνομα του αρχιτεκτονήματος από χαρτί είναι ο αγγλικός όρος origamic architecture (OA). Στα ιαπωνικά ονομάζεται origami kenchiku. Η σημασία του origami είναι δίπλωμα (χαρτιού), kenchiku σημαίνει αρχιτεκτόνημα. Στα ελληνικά, συνήθως, αποκαλείται μακέτα [από χαρτί] από τους μη μυημένους στην ιαπωνική.
Εξωτερικοί σύνδεσμοι
Κατηγορία:Καλλιτεχνικές τεχνικές Χαρτι
Πύργος του Ρολογιού (Κομοτηνή)
thumb|right|350px|Επιγραφή σε οθωμανική γραφή στο Πύργο του Ωρολογιού. Ο Πύργος του Ρολογιού (τουρκικά: Saat Kule ) είναι ένας πύργος Οθωμανικής Περιόδου ο οποίος βρίσκεται στο κέντρο της Κομοτηνής δίπλα στο Γενί Τζαμί και χρονολογείται από τον 19ο αιώνα.
Το μνημείο αυτό θεωρείται δείγμα του οθωμανικού εκσυγχρονισμού του 1884 και ήταν αφιέρωμα του σουλτάνου Αβδούλ Χαμίτ. Ο Πύργος εφάπτεται στο μαυσωλείο της Φατμά Χανούμ, συζὐγου του βεζίρη Χασάν Πασά. Ο Πύργος συμπεριλαμβάνει νεοκλασικά και εκλεκτικιστικά στοιχεία.
Παραπομπές
Κατηγορία:Οθωμανική αρχιτεκτονική στην Ελλάδα Κατηγορία:Κτίρια και κατασκευές στην Κομοτηνή Κομοτηνη
Κομιτώ
Η Κομιτώ ήταν Βυζαντινή ηθοποιός, μιμάδα, ήταν κόρη του Ακακία και η μεγαλύτερη αδελφή της Θεοδώρας και της Αναστασίας. Μέσω της Θεοδώρας, η Κόμιτώ ήταν κουνιάδα του αυτοκράτορα του Ιουστινιανού Α΄. Η μυστική ιστορία του Προκόπιου είναι η κύρια πηγή γι' αυτήν. Η Κομιτώ αναφέρεται επίσης από τον Ιωάννη Μαλάλα, τον Θεοφάνη τον Ομολογητή και τον Γεώργιο Κεδρηνό.
Ο Προκόπιος αφηγείται για την Κομιτώ όταν πέθανε ο πατέρας της η μητέρα της ξαναπαντρεύτηκε και διεκδίκησε την θέση του πρώην συζύγου της για τον νέο σύζυγο, αλλά ο Αστερίσιος υπεύθυνος των Πρασίνων, με δωροδοκία από άλλον αρνήθηκε. Ο σύγχρονος ιστορικός Τζέιμς Άλλαν Έβανς (James Allan Evans), επισημαίνει ότι τα θεάματα με ζώα εμφανίζονταν μεταξύ των αγώνων αρμάτων. Η θέση του εκπαιδευτή ζώων για τις διάφορες παρατάξεις συχνά περνούσε από τον πατέρα στον γιο. Αλλά ο Ακάκιος δεν άφησε κανένα γιο και ο δεύτερος σύζυγος της χήρας του είχε μια ασθενέστατη αξίωση για τη θέση του. Συνεχίζει ο Προκόπιος ότι τότε οι Βένετοι πρόσφεραν την δική τους θέση στον πατριό της Κομιτώ.
Όταν οι τρεις αδελφές έφθασαν στην ηλικία των κοριτσιών, η μητέρα τους τις έβαλε στην τοπική σκηνή. Μάλιστα η Κομιτώ έγινε μία από τις κορυφαίες ηθοποιούς της εποχής της.
Ο Ιωάννης Μαλάλας καταγράφει ότι η Κομιτώ παντρεύτηκε τον στρατηγό Σίττα το 528. Ο γάμος καταγράφεται επίσης από τον Θεοφάνη και τον Κεδρηνό οι Σίττας και Κομιτώ πιθανολογήται ότι είναι οι γονείς της Σοφίας, που διαδέχτηκε τη Θεοδώρα ως βυζαντινή αυτοκράτειρα, η Σοφία καταγράφεται ως ανιψιά της Θεοδώρας<.
Πηγές
Κατηγορία:Βυζαντινοί ηθοποιοί Κατηγορία:Βυζαντινοί του 6ου αιώνα
Μητροπολίτης Ρόδου Κάλλιστος
Ο Κάλλιστος υπήρξε μητροπολίτης Ρόδου το 1576. Συγκαταλέγεται στους λόγιους Έλληνες στο ιστορικό του Θεοδοσίου Ζυγομαλά. Τον μνημονεύει ο Μαρτίνος Κρούσιος στην Τουρκογραικία. Ο Άνθιμος Αμασείας τον καταλέγει στα έτη 1572-1594, ενώ σε γράμμα του Πατριάρχη Ιερεμία του από Λαρίσης του έτους 1590 φέρεται συνυπογράφων και ο Ρόδου Κάλλιστος.
Συγγράμματα
Του Καλλίστου δημοσιεύτηκε απολυτίκιο ιερέα και δύο γράμματα προς τον Πατριάρχη Κωνσταντινουπόλεως περί κάποιου πατριαρχικού σταυροπηγίου στη Ρόδο. Τα τρία αυτά έργα που δεν φέρουν έτος, χρονολογούνται το 1580.
Πηγές
Καλλιστος
Σενέ Γκράιμς
Η Σενέ Γκράιμς (αγγλικά: Shenae Grimes-Beech, 24 Οκτωβρίου 1989) είναι Καναδή ηθοποιός.
Προσωπική Ζωή
Η Γκράιμς παντρεύτηκε με το μοντέλο Τζος Μπιτς το 2013.
Αναφορές
Κατηγορία:Καναδές ηθοποιοί κινηματογράφου Κατηγορία:Καναδές ηθοποιοί τηλεόρασης
Τιρκουάζ
Το τιρκουάζ ή τουρκουάζ είναι αδιαφανές, γαλαζο-πράσινο ορυκτό, το οποίο είναι ένυδρο φωσφορικό άλας του αργιλίου και του χαλκού, με χημικό τύπο CuAl6(PO4)4(OH)8·4H2O. Είναι σπάνιο και θεωρείται διακοσμητικός και πολύτιμος λίθος για χιλιάδες χρόνια, εξαιτίας της μοναδικής του απόχρωσης. Πρόσφατα, το τιρκουάζ έχει χάσει μέρος της αξίας του εξαιτίας απομιμήσεων και συνθετικά παραχθέντος τιρκουάζ. Μια συνηθισμένη απομίμηση είναι ο βαμμένος χαουλίτης.
Ιστορία
Το ορυκτό είχε πολλά διαφορετικά ονόματα κατά τη διάρκεια της ιστορίας. Το σημερινό όνομα χρονολογείται από τον 16ο αιώνα και προέρχεται από την παλιά γαλλική λέξη turquoise, η οποία σημαίνει τούρκικο, γιατί οι Ευρωπαίοι έμποροι του Μεσαίωνα αγόραζαν το τιρκουάζ στα Τούρκικα παζάρια, όπου είχε φτάσει από την Περσία. Ο Πλίνιος ο πρεσβύτερος αναφέρεται σε αυτό ως callais, δηλαδή καλή πέτρα, και στην αρχαία Ελλάδα ήταν γνωστός ως καλλαΐτης ή καλλαΐς λίθος.
Είναι γνωστό από την αρχαιότητα. Στην Αίγυπτο χρησιμοποιείται τουλάχιστον από το 3000 π.Χ. Η νεκρική μάσκα του Τουταγχαμών και τα δακτυλίδια που βρέθηκαν στο τάφο του έχουν τιρκουάζ. Άλλοι πολιτισμοί που χρησιμοποίησαν το τιρκουάζ ήταν οι Αζτέκοι, οι Πέρσες, οι Μεσοποτάμιοι, οι πολιτισμοί της κοιλάδας του Ινδού και σε μικρότερο βαθμό οι Κινέζοι τουλάχιστον από το καιρό της δυναστείας Σανγκ (2η χιλιετία π.Χ.). Όλοι οι αρχαίοι πολιτισμοί το έχουν χρησιμοποιήσει για χάραξη, για φυλαχτό και για κοσμήματα. Ακόμη και σήμερα το τιρκουάζ χρησιμοποιείται από τους ινδιάνους της Αμερικής ως βάση για την κατασκευή κοσμημάτων, μια κληρονομιά από τους Αζτέκους. Στην λεγόμενη Δύση, το τιρκουάζ άρχισε να χρησιμοποιείται το 14ο αιώνα, με την μείωση της επιρροής της Καθολικής Εκκλησίας. Στην Ινδία δεν υπάρχουν παραδείγματα ότι ήταν γνωστό πριν την αυτοκρατορία των Μουγκάλ και στην Ιαπωνία έγινε γνωστό το 18ο αιώνα. Μεγάλη ζήτηση για τιρκουάζ υπήρχε το 1960, μετέπειτα η ζήτηση έπεσε και ξανανέβηκε και σήμερα θεωρείται πολύτιμος λίθος.
Σχηματισμός
Ως δευτερογενές ορυκτό, το τιρκουάζ σχηματίζεται από τη δράση όξινων και υδατικών διαλυμάτων κατά την διάβρωση και οξείδωση των πετρωμάτων. Ο χαλκός μπορεί να προέρχεται από ορυκτά όπως ο χαλκοπυρίτης ή από δευτερογενή ανθρακικά ορυκτά όπως ο μαλαχίτης και ο αζουρίτης, το αργίλιο μπορεί να προέρχεται από τους αστρίους και ο φώσφορος από τον απατίτη. Σημαντικό ρόλο φαίνεται ότι παίζουν και οι κλιματικές συνθήκες, επειδή το τιρκουάζ βρίσκεται σε ξηρές περιοχές, γεμίζοντας ή επενδύοντας κοιλότητες συνήθως ηφαιστειακών πετρωμάτων, συσχετιζόμενο με τον ασβεστόλιθο και οξείδια του σιδήρου.
Τοποθεσίες εξόρυξης
Το τιρκουάζ είναι ένας από τους πρώτους πολύτιμους λίθους, οι οποίοι εξορύχθηκαν. Πλέον πολλές από τις ιστορικές τοποθεσίες εξόρυξης έχουν εξαντληθεί, αλλά κάποιες από αυτές εξακολουθούν να λειτουργούν ακόμα, όπως ορυχεία στο Ιράν, κοντά στη πόλη Νισαπούρ. Το συγκεκριμένο ορυχείο λειτουργεί εδώ και 2.000 χρόνια και παράγει μέχρι σήμερα τη καλύτερη ποιότητα τιρκουάζ, ενώ ένα ορυχείο στη χερσόνησο του Σινά έκλεισε τα τελευταία χρόνια, ύστερα από 3.000 χρόνια διαρκούς λειτουργίας. Σημαντικές πηγές τιρκουάζ σήμερα βρίσκονται στις νοτιοδυτικές ΗΠΑ και στην Κίνα. Στην Βιρτζίνια των ΗΠΑ εξάγεται μια ημιδιαφανής ποικιλία κρυστάλλου τιρκουάζ, μοναδική στον κόσμο.
Πηγές
Κατηγορία:Πολύτιμοι λίθοι Κατηγορία:Ορυκτά του χαλκού Κατηγορία:Ορυκτά του αργιλίου Κατηγορία:Φωσφορικά ορυκτά Κατηγορία:Σύμβολα του Νέου Μεξικού
2026
Η παρούσα σελίδα αφορά το έτος 2026 κατά το Γρηγοριανό ημερολόγιο
Το 2026 (MMXXVI) θα αρχίσει την Πέμπτη κατά το Γρηγοριανό ημερολόγιο. Θα είναι το 2026ο έτος της χριστιανικής χρονολογίας, το 26ο έτος της 3ης χιλιετίας, το 26ο έτος του 21ου αιώνα και το 7ο έτος της δεκαετίας του 2020.
Σάξον Ουίνστον Χολτ
Ο Σάξον Ουίνστον Χολτ (25 Μαρτίου 1871 – 31 Μαρτίου 1940), είναι ένας Δημοκράτης, ο οποίος υπηρέτησε ως μέλος της Γερουσίας της Βιρτζίνιας και ως την 24ος αναπληρωτής Κυβερνήτης της Βιρτζίνια ς από το 1938 μέχρι το 1940.
Εξωτερικοί σύνδεσμοι
Κατηγορία:Αμερικανοί πολιτικοί
Φιλοσοφία της φύσης
Από τον αρχαίο κόσμο, ξεκινώντας από τον Αριστοτέλη, έως τον 19ο αιώνα, η φυσική φιλοσοφία ήταν ο κοινός όρος για την πρακτική της μελέτης της φύσης. Ήταν τον 19ο αιώνα που η έννοια της «επιστήμης» έλαβε το σύγχρονο σχήμα της με νέους τίτλους όπως «βιολογία» και «βιολόγος», «φυσική» και «φυσικός» μεταξύ άλλων τεχνικών τομέων και τίτλων. Ιδρύματα και κοινότητες δημιουργήθηκαν και υπήρξαν πρωτοφανείς εφαρμογές και αλληλεπιδράσεις με άλλες πτυχές της κοινωνίας και του πολιτισμού. Το βιβλίο του Ισαάκ Νεύτων Philosophiae Naturalis Principia Mathematica (1687), του οποίου ο τίτλος μεταφράζεται σε "Μαθηματικές Αρχές της Φυσικής Φιλοσοφίας", αντικατοπτρίζει την τρέχουσα χρήση των λέξεων "φυσική φιλοσοφία", παρόμοια με τη "συστηματική μελέτη της φύσης". Ακόμα και τον 19ο αιώνα, μια πραγματεία από τον Ουίλιαμ Τόμσον και τον Πίτερ Τέιτ, που βοήθησαν στον καθορισμό μεγάλου μέρους της σύγχρονης φυσικής, είχε τον τίτλο Treatise on Natural Philosophy (Διατριβή στη Φυσική Φιλοσοφία, 1867).
Στη γερμανική παράδοση, η Naturphilosophie (Φιλοσοφία της Φύσης) επέμεινε στον 18ο και 19ο αιώνα ως μια προσπάθεια επίτευξης μιας κερδοσκοπικής ενότητας φύσης και πνεύματος. Μερικά από τα μεγαλύτερα ονόματα στη γερμανική φιλοσοφία σχετίζονται με αυτό το κίνημα, συμπεριλαμβανομένων των Γκαίτε, Χέγκελ και Σέλινγκ. Η φιλοσοφία της φύσης συσχετίστηκε με τον Ρομαντισμό και μια άποψη που θεωρούσε τον φυσικό κόσμο ως ένα είδος γιγαντιαίου οργανισμού, σε αντίθεση με τη φιλοσοφική προσέγγιση μορφών όπως των Τζων Λοκ και Ισαάκ Νεύτων που υποστήριξαν μια πιο μηχανική άποψη του κόσμου, θεωρώντας ότι ήταν σαν μία μηχανή.
Προέλευση και εξέλιξη του όρου
Ο όρος φυσική φιλοσοφία προηγήθηκε της τρέχουσας χρήσης της φυσικής επιστήμης (δηλαδή της εμπειρικής επιστήμης). Η εμπειρική επιστήμη αναπτύχθηκε ιστορικά από τη φιλοσοφία ή, πιο συγκεκριμένα, από τη φυσική φιλοσοφία. Η φυσική φιλοσοφία διακρίθηκε από τον άλλο πρόδρομο της σύγχρονης επιστήμης, τη φυσική ιστορία, καθώς η φυσική φιλοσοφία περιελάμβανε συλλογισμούς και εξηγήσεις για τη φύση (και μετά το Γαλιλαίο, ποσοτική συλλογιστική), ενώ η φυσική ιστορία ήταν ουσιαστικά ποιοτική και περιγραφική.
Τον 14ο και 15ο αιώνα, η φυσική φιλοσοφία ήταν ένας από τους πολλούς κλάδους της φιλοσοφίας, αλλά δεν ήταν εξειδικευμένος τομέας σπουδών. Το πρώτο άτομο που διορίστηκε ως ειδικός στη Φυσική Φιλοσοφία καθαυτό ήταν ο Γιάκοπο Ζαμπαρέλλα, στο Πανεπιστήμιο της Πάδοβας το 1577.
Οι σύγχρονες έννοιες των όρων "επιστήμη" και "επιστήμονας" χρονολογούνται μόνο στον 19ο αιώνα. Πριν από αυτό, η λέξη "επιστήμη" ήταν συνώνυμο των λέξεων "γνώση" ή "μελέτη", σύμφωνα με τη λατινική προέλευσή της. Ο όρος απέκτησε τη σύγχρονη σημασία του όταν η πειραματική επιστήμη και η επιστημονική μέθοδος έγινε ένας εξειδικευμένος κλάδος μελέτης εκτός από τη φυσική φιλοσοφία.
Έλληνες φιλόσοφοι έδωσαν τον ορισμό της φυσικής φιλοσοφίας ως συνδυασμό όντων που ζουν στο σύμπαν, αγνοώντας τα πράγματα που έφτιαξαν οι άνθρωποι. Ο άλλος ορισμός αναφέρεται στην ανθρώπινη φύση.
Πεδίο εφαρμογής
Στον παλαιότερο γνωστό διάλογο του Πλάτωνα, ο Χαρμίδης διακρίνει μεταξύ της επιστήμης ή των σωμάτων γνώσης που παράγουν ένα φυσικό αποτέλεσμα και εκείνων που δεν το κάνουν. Η φυσική φιλοσοφία έχει κατηγοριοποιηθεί ως θεωρητικός παρά ως πρακτικός κλάδος της φιλοσοφίας (όπως η ηθική). Οι επιστήμες που καθοδηγούν τις τέχνες και αντλούν τη φιλοσοφική γνώση της φύσης μπορεί να παράγουν πρακτικά αποτελέσματα, αλλά αυτές οι επικουρικές επιστήμες (π.χ. αρχιτεκτονική ή ιατρική) υπερβαίνουν τη φυσική φιλοσοφία.
Η μελέτη της φυσικής φιλοσοφίας επιδιώκει να εξερευνήσει τον κόσμο με κάθε μέσο που απαιτείται για την κατανόηση του σύμπαντος. Ορισμένες ιδέες προϋποθέτουν ότι η αλλαγή είναι μία πραγματικότητα. Αν και αυτό μπορεί να φαίνεται προφανές, υπήρξαν ορισμένοι φιλόσοφοι που αρνήθηκαν την έννοια της μεταμόρφωσης, όπως ο προκάτοχος του Πλάτωνα Παρμενίδης και ο αργότερα Έλληνας φιλόσοφος Σέξτος ο Εμπειρικός, και ίσως μερικοί ανατολικοί φιλόσοφοι. Ο Τζορτζ Σανταγιάνα, στο έργο του Scepticism and Animal Faith, προσπάθησε να δείξει ότι η πραγματικότητα της αλλαγής δεν μπορεί να αποδειχθεί. Εάν ο συλλογισμός του είναι σωστός, συνεπάγεται ότι για να είσαι φυσικός, πρέπει να συγκρατήσεις τον σκεπτικισμό κάποιου ώστε να εμπιστεύεσαι τις αισθήσεις του, διαφορετικά να βασίζεσαι στον αντι-ρεαλισμό.
Το μεταφυσικό σύστημα δυαδικότητας σώματος-νου του Ρενέ Ντεκάρτ περιγράφει δύο είδη ουσιών: την ύλη και το νου. Σύμφωνα με αυτό το σύστημα, ότι είναι "ύλη" είναι αιτιοκρατικό και φυσικό - και έτσι ανήκει στη φυσική φιλοσοφία - και ότι είναι "νοητικό" είναι βολικό και μη φυσικό, και δεν εμπίπτει στον τομέα της φιλοσοφίας της φύσης.
Παρακλάδια και αντικείμενο
Οι κύριοι κλάδοι της φυσικής φιλοσοφίας περιλαμβάνουν την αστρονομία και την κοσμολογία, τη μελέτη της φύσης σε μεγάλη κλίμακα, την αιτιολογία, τη μελέτη των (ενδογενών και μερικές φορές εξωγενών) αιτιών, τη μελέτη της πιθανότητας και της τυχαιότητας, τη μελέτη των στοιχείων, τη μελέτη του άπειρου και του απεριόριστου (εικονικού ή πραγματικού), τη μελέτη της ύλης, της μηχανικής, δηλαδή της μελέτης της μετάφρασης της κίνησης και της αλλαγής, τη μελέτη της φύσης ή τις διάφορες πηγές δράσεωμ, τη μελέτη των φυσικών ιδιοτήτων, τη μελέτη των φυσικών ποσοτήτων, τη μελέτη των σχέσεων μεταξύ φυσικών οντοτήτων και τη φιλοσοφία του χώρου και του χρόνου.
Μεσαιωνική φιλοσοφία της κίνησης
Οι μεσαιωνικές σκέψεις κίνησης αφορούσαν μεγάλο μέρος των έργων του Αριστοτέλη Μεταφυσικά και Φυσικά. Το ζήτημα που είχαν οι μεσαιωνικοί φιλόσοφοι με κίνηση ήταν η ασυνέπεια που βρέθηκε μεταξύ του βιβλίου 3 του Φυσικά και του βιβλίου 5 του Μεταφυσικά. Ο Αριστοτέλης ισχυρίστηκε στο βιβλίο 3 του Φυσικά ότι η κίνηση μπορεί να κατηγοριοποιηθεί βάσει ουσίας, ποσότητας, ποιότητας και τόπου, όπου στο βιβλίο 5 του Μεταφυσικά δήλωσε ότι η κίνηση είναι ένα μέγεθος της ποσότητας. Αυτή η διαμάχη οδήγησε σε ορισμένα σημαντικά ερωτήματα για τους φυσικούς φιλόσοφους: Σε ποια κατηγορία / κατηγορίες εντάσσεται η κίνηση; Είναι η κίνηση το ίδιο πράγμα με ένα όριο; Είναι η κίνηση ξεχωριστή από τα πραγματικά αντικείμενα; Αυτές οι ερωτήσεις που έθεσαν οι μεσαιωνικοί φιλόσοφοι προσπάθησαν να ταξινομήσουν την κίνηση.
Άλλες σημαντικά φιγούρες της φυσικής φιλοσοφίας
Οι πρώτοι Έλληνες φιλόσοφοι μελέτησαν την κίνηση και τον Κόσμο. Φιγούρες όπως ο Ησίοδος θεωρούσαν τον φυσικό κόσμο ως απόγονο των θεών, ενώ άλλοι όπως ο Λεύκιππος και ο Δημόκριτος θεωρούσαν τον κόσμο ως άψυχα άτομα σε μια δίνη. Ο Αναξίμανδρος κατέληξε στο συμπέρασμα ότι οι εκλείψεις συμβαίνουν λόγω οπών σε δακτυλίους ουράνιας φωτιάς. Ο Ηράκλειτος πίστευε ότι τα ουράνια σώματα ήταν φτιαγμένα από φωτιά που βρισκόταν μέσα σε γαβάθες. Σκέφτηκε ότι οι εκλείψεις συμβαίνουν όταν η γαβάθα απομακρύνθηκε από τη γη. Ο Αναξιμένης πιστεύεται ότι δήλωσε πως ένα υποκείμενο στοιχείο ήταν ο αέρας και με τον χειρισμό του αέρα κάποιος θα μπορούσε να αλλάξει το πάχος του για να δημιουργήσει φωτιά, νερό, βρωμιά και πέτρες. Ο Εμπεδοκλής αναγνώρισε τα στοιχεία που απαρτίζουν τον κόσμο και ονόμασε τις ρίζες όλων των πραγμάτων ως Φωτιά, Αέρας, Γη και Νερό. Ο Παρμενίδης υποστήριξε ότι κάθε αλλαγή είναι λογική αδυναμία. Δίνει το παράδειγμα ότι τίποτα δεν μπορεί να πάει από την απουσία στην ύπαρξη. Ο Πλάτων υποστηρίζει ότι ο κόσμος είναι ένα ατελές αντίγραφο μιας ιδέας που κάποτε κρατούσε ένας θεϊκός τεχνίτης. Πίστευε επίσης ότι ο μόνος τρόπος να γνωρίζουμε πραγματικά κάτι ήταν μέσω της λογικής και όχι της μελέτης του ίδιου του αντικειμένου, αλλά ότι η μεταβαλλόμενη ύλη είναι μια βιώσιμη πορεία μελέτης.
Η επιστημονική μέθοδος έχει αρχαία προηγούμενα και το έργο του Γαλιλαίου αποτελεί μια μαθηματική κατανόηση της φύσης που αποτελεί το χαρακτηριστικό γνώρισμα των σύγχρονων φυσικών επιστημόνων. Ο Γαλιλαίος πρότεινε ότι τα αντικείμενα που πέφτουν ανεξάρτητα από τη μάζα τους θα πέσουν με τον ίδιο ρυθμό, αρκεί το μέσο που πέφτουν να είναι ίδιο. Η διάκριση του 19ου αιώνα μιας επιστημονικής επιχείρησης εκτός από την παραδοσιακή φυσική φιλοσοφία έχει τις ρίζες της σε προηγούμενους αιώνες. Οι προτάσεις για μια πιο «περίεργη» και πρακτική προσέγγιση στη μελέτη της φύσης είναι αξιοσημείωτες στον Φράνσις Μπέικον, του οποίου οι ένθερμες πεποιθήσεις έκαναν πολλά για να διαδωθεί η διορατική μέθοδός του. Η μέθοδος του Μπέικον χρησιμοποιείται σε όλη την εγκυκλοπαίδεια Pseudodoxia Epidemica του Τόμας Μπράουν (1646-72) η οποία αποδεσμεύει ένα ευρύ φάσμα κοινών λαθών μέσω της εμπειρικής διερεύνησης της φύσης. Ο φυσικός φιλόσοφος Ρόμπερτ Μπόιλ στα τέλη του 17ου αιώνα έγραψε ένα σεμινάριο για τη διάκριση μεταξύ φυσικής και μεταφυσικής που ονομάζεται, «Ελεύθερη Έρευνα για την Έννοια της Φύσης που Έχει Ληφθεί με Ευπάθεια», καθώς και για τον «Σκεπτικό Χυμιστή», μετά τον οποίο ονομάζεται η σύγχρονη επιστήμη της χημείας, (ως ξεχωριστή από τις πρωτο-επιστημονικές μελέτες της αλχημείας). Αυτά τα έργα της φυσικής φιλοσοφίας είναι αντιπροσωπευτικά της απόκλισης από το μεσαιωνικό σχολαστισμό που διδάσκεται στα ευρωπαϊκά πανεπιστήμια και προβλέπει με πολλούς τρόπους τις εξελίξεις που θα οδηγούσαν στην επιστήμη όπως ασκείται με τη σύγχρονη έννοια. Όπως θα έλεγε ο Μπέικον, «η φρικιαστική φύση» για να αποκαλύψει τα «μυστικά» της, (επιστημονικός πειραματισμός), αντί για απλή εξάρτηση από ιστορικά, ακόμη και ανέκδοτα, παρατηρήσεις εμπειρικών φαινομένων, θα θεωρηθεί ως καθοριστικό χαρακτηριστικό της σύγχρονης επιστήμης, αν όχι το κλειδί για την επιτυχία της. Οι βιογράφοι του Μπόιλ, με έμφαση στο ότι έθεσε τα θεμέλια της σύγχρονης χημείας, αγνοούν πόσο σταθερά προσκολλήθηκε στις σχολικές επιστήμες στη θεωρία, την πρακτική και το δόγμα.
Τρέχουσα εργασία στη φιλοσοφία της επιστήμης και της φύσης
Στα μέσα του 20ού αιώνα, οι συζητήσεις του Ερνστ Μάυρ για την τελεολογία της φύσης έφεραν ζητήματα που είχαν προηγουμένως ασχοληθεί με τον Αριστοτέλη (σχετικά με την τελική αιτία) και τον Καντ (σχετικά με την ανακλαστική κρίση).
Ειδικά από την ευρωπαϊκή κρίση στα μέσα του 20ού αιώνα, ορισμένοι στοχαστές υποστήριξαν ότι είναι σημαντικό να βλέπουμε τη φύση από μια ευρεία φιλοσοφική προοπτική, παρά από μια θετική προσέγγιση που βασίζεται σιωπηρά σε μια κρυφή, ανεξέλεγκτη φιλοσοφία. Μια γραμμή σκέψης προέρχεται από την Αριστοτέλεια παράδοση, ειδικά όπως αναπτύχθηκε από τον Θωμά Ακινάτης. Μια άλλη γραμμή πηγάζει από τον Έντμουντ Χούσερλ, ειδικά όπως εκφράζεται στο «Κρίση των Ευρωπαϊκών Επιστημών». Οι μαθητές του όπως ο Τζέικομπ Κλάιν και ο Χανς Τζόνας ανέπτυξαν πληρέστερα τα θέματά του. Τέλος, υπάρχει η φιλοσοφία της διαδικασίας που εμπνέεται από τα έργα του Άλφρεντ Νορθ Γουάιτχεντ.
Μεταξύ των ζωντανών μελετητών, οι Μπράιαν Ντέιβιντ Έλλις, Νάνσυ Κάτραϊτ, Ντέιβιντ Όντερμπεργκ και Τζον Ντουπρέ είναι μερικοί από τους πιο εξέχοντες στοχαστές που μπορούν αναμφισβήτητα να χαρακτηριστούν ως γενικά υιοθετηθέντες μιας πιο ανοιχτής προσέγγισης στον φυσικό κόσμο. Ο Έλλις στο έργο του 2002 παρατηρεί την άνοδο ενός «Νέου Ουσιαστισμού». Ο Ντέιβιντ Όντερμπεργκ στο βιβλίο του τού 2007, ασχολείται με άλλους φιλοσόφους, συμπεριλαμβανομένου του Έλλις σε κάποιο βαθμό, οι οποίοι ισχυρίζονται ότι είναι ουσιαστικοί. Αναζωογονεί και υπερασπίζεται τη Θωμιστική-Αριστοτελική παράδοση από τις σύγχρονες προσπάθειες να ισοπεδώσει τη φύση στο χαλαρό θέμα της πειραματικής μεθόδου. Στο βιβλίο του In Praise of Natural Philosophy: A Revolution for Thought and Life (2017), ο Νίκολας Μάξγουελ υποστηρίζει ότι πρέπει να μεταρρυθμίσουμε τη φιλοσοφία και να επανασυνδέσουμε την επιστήμη με τη φιλοσοφία για να δημιουργήσουμε μια σύγχρονη εκδοχή της φυσικής φιλοσοφίας.
Δείτε επίσης
Κατηγορία:Φυσική φιλοσοφία Κατηγορία:Ιστορία της φιλοσοφίας Κατηγορία:Ιστορία των επιστημών
2740 Τσόι
Ο Τσόι (Tsoj) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1974 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου (κορεατικής καταγωγής) μουσικού της ροκ Βίκτορ Τσόι.
Φυσικά χαρακτηριστικά
Η μέση διάμετρος του Τσόι εκτιμάται σε 21,4 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0805 ± 0,024.
Μυθοπλασία
Μυθοπλασία (από τα μύθος + πλάθω) ονομάζεται η κατάταξη οποιασδήποτε ιστορίας που πηγάζει από τη φαντασία και, έτσι, δεν βασίζεται στην ιστορία ή τα γεγονότα. Η μυθοπλασία μπορεί να εκφραστεί με μία πληθώρα μέσων, συμπεριλαμβανομένων των γραπτών, των ζωντανών εκτελέσεων, των προγραμμάτων της τηλεόρασης, των ταινιών, των κινουμένων σχεδίων, των άνιμε, των stop motion, των βιντεοπαιχνιδιών, των παιχνιδιών. Ο όρος μυθοπλασία απαρτίζεται από τη δημιουργία ενός έργου με προέλευση τη δημιουργικότητα, πράγμα που κάνει τη μυθοπλασία να κρατά συνήθως απόσταση από την πραγματικότητα. Το περιεχόμενο της μυθοπλασίας είναι γενικά ανοικτό για ερμηνεία, λόγω της ελευθερίας της να απέχει από την πραγματικότητα. Ωστόσο, τυχαίνει κάποια έργα της μυθοπλασίας να ισχυρίζονται ή να προωθούνται ως ιστορικά ή πραγματικά ακριβή. Το γεγονός αυτό, κάνει πιο περίπλοκο τον παραδοσιακό διαχωρισμό της μυθοπλασίας από τη μη-μυθοπλασία. Η μυθοπλασία είναι η κατάταξη ή κατηγοριοποίηση, παρά ένα συγκεκριμένο είδος ή μορφή, εκτός από την περίπτωση όπου χρησιμοποιείται με μία πιο περιορισμένη αίσθηση, ως συνώνυμο για μία συγκεκριμένη μορφή εκπαιδευτικής μορφής.
Εξωτερικοί σύνδεσμοι
Κατηγορία:Μυθοπλασία
Οντολογία (πληροφορική)
Στην πληροφορική, οντολογία είναι ένας τυπικός και σαφής ορισμός μιας κοινής και συμφωνημένης εννοιολογικής μορφοποίησης που αφορά σε ένα πεδίο ενδιαφέροντος. Αυτή η τυπική αναπαράσταση γνώσης ως ένα σύνολο εννοιών, σχέσεων και ιδιοτήτων μπορεί να χρησιμοποιηθεί για συλλογιστική (εξαγωγή συμπερασμάτων/νέας γνώσης) και για τη δομημένη περιγραφή γνώσης ενός πεδίου ενδιαφέροντος.
Οι οντολογίες έχουν καθιερωθεί ως δομημένα πλαίσια για την οργάνωση πληροφορίας και χρησιμοποιούνται κυρίως στην Τεχνητή Νοημοσύνη, στον σημασιολογικό ιστό, στη βιοπληροφορική, στην επιστήμη Βιβλιοθηκονομίας και σε άλλες επιστήμες/κλάδους ως μια μορφή αναπαράστασης γνώσης για τον κόσμο.
Μηχανική Οντολογιών
Μηχανική Οντολογιών (ή ανάπτυξη οντολογιών) είναι ένα υπο-πεδίο της Μηχανικής Γνώσης που μελετά τις μεθόδους και μεθοδολογίες για την ανάπτυξη οντολογιών: όλες εκείνες τις διαδικασίες που αφορούν έναν κύκλο ζωής μιας οντολογίας, δηλ. από την αρχική σύλληψη μέχρι την επαναχρησιμοποίησή της (αυτοσχεδιασμός, διόρθωση, διαχείριση εκδόσεων, σύγκριση, αντιστοίχιση, συγχώνευση, αξιολόγηση), καθώς και τη μελέτη των εργαλείων που απαιτούνται για την υποστήριξη των διαδικασιών αυτών. Από τις πιο γνωστές και μοντέρνες μεθοδολογίες που υποστηρίζουν και τη συνεργατική ανάπτυξη οντολογιών είναι η DILIGENT, η HCOME και η DOGMA. <!--
Γλώσσες Οντολογιών
Μια Γλώσσα Οντολογιών είναι μια τυπική γλώσσα που χρησιμοποιείται για την κωδικοποίηση της οντολογίας. Ορισμένες από αυτές είναι:
Παραπομπές
-->
Εξωτερικοί σύνδεσμοι
Κατηγορία:Πληροφορική Κατηγορία:Αναπαράσταση γνώσης
2741 Βαλδίβια
Ο Βαλδίβια (Valdivia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1975 από τους αστρονόμους Κάρλος Τόρες και Σέρχιο Μπάρος, που παρατηρούσαν από τη Θέρο Ελ Ρόμπλε της Χιλής, και πήρε το όνομά του προς τιμή του Ισπανού κονκισταδόρ Πέδρο ντε Βαλδίβια, πρώτου κυβερνήτη της Χιλής.
Φυσικά χαρακτηριστικά
Τα κυρίως φυσικά χαρακτηριστικά του Βαλδίβια είναι άγνωστα. Ο Βαλδίβια περιστρέφεται γύρω από τον εαυτό του μία φορά κάθε 4 ώρες και 6 λεπτά.
Εξωτερικοί σύνδεσμοι
Βαλδιβια
Μαρία της Πορτογαλίας, δούκισσα του Βιζέου
Η Μαρία, ισπαν. Maria de Aviz (18 Ιουνίου 1521 - 10 Οκτωβρίου 1577) από τον Οίκο των Αβίς ήταν πριγκίπισσα (infanta) της Πορτογαλίας. Έγινε προστάτιδα καλλιτεχνών. Η προσωπική της περιουσία ήταν όμοια με του βασιλιά και ο ετεροθαλής αδελφός της την έκανε την πλουσιότερη γυναίκα της Πορτογαλίας και μία από τις πλουσιότερες της Ευρώπης.
Βιογραφία
Ήταν το μόνο τέκνο του Εμμανουήλ Α΄ της Πορτογαλίας και της τρίτης συζύγου του Ελεονώρας των Αψβούργων, κόρης του Φιλίππου Α΄ της Καστίλης.
Γεννήθηκε στη Λισαβόνα. Δώδεκα μήνες μετά απεβίωσε ο πατέρας της και τον διαδέχθηκε ο γιος του (από τη δεύτερη σύζυγό του) Ιωάννης Γ΄. Σύντομα μετά η μητέρα της επέστρεψε στην Αυλή του αδελφού της Καρόλου Ε΄ στη Βιέννη, παίρνοντας τη Μαρία μαζί της.
Το 1530 η μητέρα της παντρεύτηκε τον Φραγκίσκο Α¨ των Βαλουά βασιλιά της Γαλλίας και μετακόμισε στο Παρίσι. Η Μαρία δεν θα δει τη μητέρα της για τα επόμενα 28 έτη. Εν τω μεταξύ η μικρή αδελφή της Ελεονώρας παντρεύτηκε τον Ιωάννη Γ΄ (προγονό της Ελεονώρας). Η Μαρία μετακόμισε από τη Βιέννη στη Λισαβόνα, όπου έζησε την υπόλοιπη ζωή της στην Αυλή του ετεροθαλούς αδελφού της Ιωάννη Γ΄ με την οικογένειά του.
Πηγές
Κατηγορία:Οίκος των Αβίς
23 Μαρτίου
22 Μαρτίου | 23 Μαρτίου | 24 Μαρτίου
Η 23η Μαρτίου είναι η 82η ημέρα του έτους κατά το Γρηγοριανό ημερολόγιο (83η σε δίσεκτα έτη). Υπολείπονται 283 ημέρες.
Ορθόδοξη Εκκλησία
Κατηγορία:Ημέρες του έτους
Α.Ο.Γ. Ορφέας Αλεξανδρούπολης
Σημαντική διάκριση για το σύλλογο ήταν η 2η θέση που κατέλαβε ο αθλητής Θανάσης Κωστόπουλος, στο Πανελλήνιο Πρωτάθλημα της κατηγορίας ανδρών το 2006. Επίσης, από τα τμήματα υποδομής του συλλόγου, ο Κώστας Σωτηρόπουλος έφτασε στην 3η θέση στο Πανελλήνιο Πρωτάθλημα της κατηγορίας εφήβων το 2003, ενώ ο Παύλος Κατσικάκης κατέλαβε την 3η θέση στο Πανελλήνιο Πρωτάθλημα της κατηγορίας παίδων το 2007.
Ιστορία
Ο Αθλητικός Όμιλος Γυμναστικής «Ορφέας» Αλεξανδρούπολης ιδρύθηκε το 1992. Πρώτος προπονητής της ομάδας ανέλαβε ο Στράτος Τραμουντάνης, ο οποίος στο παρελθόν αναδείχθηκε πρωταθλητής Ελλάδας.
Εξωτερικοί σύδνεσμοι
Ορφεας Αλεξανδρουπολης Κατηγορία:Ιδρύσεις αθλητικών συλλόγων το 1992
Τέμενος Κοτζά Μουσταφά Πασά
μικρογραφία|δεξιά|350px|Σχέδιο του Τεμένους το 1877.
Περιγραφή της μονής
Η μονή είχε παλιά μεγάλο κήπο, ο οποίος σήμερα έχει μετατραπεί σε οικισμό. Στον περίβολο έστεκε ένα αιωνόβιο κυπαρίσσι, υψύκομο και ξηρότατο, με μια λεπτή σιδερένια αλυσίδα που κρεμόταν μέχρι την ρίζα του. Γύρω από τον κορμό του δέντρου υπήρχε ένα περίφραγμα. Στο περίφραγμα αυτό έμπαιναν αυτοί που ήταν να δικαστούν. Εξού και το όνομα της μονής «εν τη Κρίσει». Ένα μέρος του κήπου ήταν νεκροταφείο. Πίσω από τη μονή υπήρχαν βρύσες, στοές, κελιά των καλογριών και διάφορα δώματα διδασκαλίας. Αργότερα, μετά την μετατροπή της μονής σε οθωμανικό τέμενος, επεκτάθηκε με οθωμανικά ιδρύματα.
Ιστορία της μονής
Ο Άγιος Ανδρέας του οποίου η μνήμη τιμάται με την εκκλησία αυτή μαρτύρησε επί Κωνσταντίνου του Κοπρωνύμου και το σώμα του θάφτηκε σε έναν τόπο που λεγόταν Κρίση. Από τα πατριαρχικά έγγραφα ξέρουμε ότι η μονή ήταν γυναικεία. Ο Πατριάρχης αναφέρει ότι χτίστηκε από την Αρκαδία, την νεότερη αδελφή του Θεοδοσίου του νεωτέρου. Το 1483, ο Κοδζά Μουσταφά πασάς μετέτρεψε την μονή σε τζαμί. Σήμερα ονομάζεται Κοτζά μουσταφά πασά τζαμί, και δεν πρέπει να συγχέεται με την ομώνυμη Εκκλησία των Αγίων Πέτρου και Μάρκου. Το 1765 μέρος του τρούλου και μερικά από τα κτίρια κατέπεσαν από σεισμό και αργότερα ανακαινίστηκαν.